ΓΡΑΠΤΗ ΕΡΩΤΗΣΗ E-0068/00

υποβολή: Bart Staes (Verts/ALE) προς την Επιτροπή

(24 Ιανουαρίου 2000)

Θέμα: Η κατασκευή του φράγματος του Itoiz

Από το 1993, βρίσκεταιπό κατασκευή στη Ναβάρα (Χώρα των Βάσκων) ένα νέο φράγμα, εν προκειμένω το φράγμα του Itoiz, με στόχο τη δημιουργία τεχνητής λίμνης στους ποταμούς Irati και Urrobi. Το συνολικό κόστος του έργου ανέρχεται περίπου στο 1,78 δισεκατομμύριο ευρώ. Σύμφωνα με τους εργολάβους, η τεχνητή αυτή λίμνη θα χρησιμεύσει για την άρδευση 57.000 εκταρίων αρόσιμων γαιών στο νότιο τμήμα της Ναβάρας, για την ύδρευση του Irunea και την παραγωγή ηλεκτρικής ενέργειας.

Ο εγχώριος πληθυσμός και οι τοπικές οικολογικές οργανώσεις εκφράζουν επιφυλάξεις ως προς την κατασκευή του μεγάλου φράγματος του Itoiz, επειδή συνεπάγεται την ολική ή εν μέρει εξαφάνιση δεκαπέντε χωριών, καθώς και τριών ζωνών που έχουν αναγνωρισθεί ως φυσικό πάρκο (Txintxurrenea, Gaztelu και Inarbe). Οι δύο από τις απειλούμενες αυτές ζώνες απολαύουν ευρωπαϊκού καθεστώτος ειδικής προστασίας.

Στις 29 Σεπτεμβρίου 1995, το εθνικό δικαστήριο ακύρωσε το τεχνικό σχέδιο για την κατασκευή τεχνητής λίμνης στους ποταμούς Irati και Urrobi. Η απόφαση αυτή επικυρώθηκε στη συνέχεια και από το Ανώτατο Δικαστήριο. Παρά ταύτα, η κατασκευή του φράγματος του Itoiz συνεχίσθηκε απρόσκοπτα. Στα τέλη του 1998, ανακοινώθηκε ότι η Επιτροπή είχε, κατά λάθος, θέσει στο αρχείο καταγγελία εναντίον τηςλοποίησης του σχεδίου.

1. α) Ποια θεσμικά όργανα ενέχοντο και/ή ενέχονται στην κατασκευή του φράγματος του Itoiz;

β) Για ποιο λόγο;

γ) Κατά πόσο χρηματοδοτεί η ΕΕ το φράγμα του Itoiz;

2. Υπόκειται η εν λόγω χρηματοδότηση σε περιβαλλοντικούς και/ή άλλους όρους, έχονταςπόψη το γεγονός ότι το έργο αυτό συνεπάγεται την ολική ή εν μέρει εξαφάνιση δεκαπέντε χωριών, καθώς και τριών ζωνών που έχουν αναγνωρισθεί ως φυσικό πάρκο, οι δύο από τις οποίες απολαύουν ευρωπαϊκού καθεστώτος ειδικής προστασίας;

α) Εάν όχι, για ποιο λόγο;

β) Εάν ναι, κρίνει η Επιτροπή ότι οι ως άνω όροι γίνονται σεβαστοί από τους αναδόχους του έργου;

3. Είναι η κατασκευή του φράγματος σύμφωνη με την κοινοτική νομοθεσία που αφορά στην προστασία του περιβάλλοντος και της φύσης αφενός, και της γεωργίας αφετέρου, έχονταςπόψη ότι συνεπάγεται την ολική ή εν μέρει εξαφάνιση δεκαπέντε χωριών, καθώς και τριών ζωνών που έχουν αναγνωρισθεί ως φυσικό πάρκο, οι δύο από τις οποίες απολαύουν ευρωπαϊκού καθεστώτος ειδικής προστασίας;

α) Εάν όχι, για ποιο λόγο και ποια μέτρα έλαβε η Επιτροπή για την αυστηρή τήρηση της κοινοτικής νομοθεσίας;

β) Εάν ναι, κρίνει η Επιτροπή ότι η κοινοτική νομοθεσία τηρείται αυστηρά όσον αφορά την κατασκευή του φράγματος του Itoiz, παρά την εξαφάνιση τριών ζωνών που έχουν αναγνωρισθεί ως φυσικό πάρκο, οι δύο από τις οποίες απολαύουν ευρωπαϊκού καθεστώτος ειδικής προστασίας;

Απάντηση της κας Wallstrm εξ ονόματος της Επιτροπής

(9 Μαρτίου 2000)

Πρέπει να σημειωθεί ότι η Κοινότητα δεν χορήγησε καμία κοινοτική χρηματοδότηση για την κατασκευή του φράγματος του Itoiz στην περιφέρεια της Ναβάρας (Ισπανία).

Η Επιτροπή έλαβε διαμαρτυρία σχετικά με την κατασκευή του φράγματος του Itoiz και διεξήγαγε έρευνα επί του θέματος. Στις 30 Νοεμβρίου 1994, η Επιτροπή αποφάσισε να μην κινήσει διαδικασία επί παραβάσει για το εν λόγω ζήτημα. Προς τούτο, στις 9 Δεκεμβρίου 1994, εξεδόθη ανακοινωθές τύπου(1), το οποίο περιελάμβανε τα απαραίτητα στοιχεία που διακαιολογούσαν το κλείσιμο του φακέλου.

Δεδομένου ότι η κατασκευή του φράγματος του Itoiz έχει τώρα ολοκληρωθεί, η Επιτροπή δεν βλέπει για ποιο λόγο πρέπει να παραταθούν σχόλια για μια απόφαση της Επιτροπής που χρονολογείται από το 1994.

(1) IP/94/1175.